วันนี้ผ่านมาแถวๆเหม่งจ๋ายกับคนพิเศษสองคนก็เลยมีร้านอาหารมาแนะนำกันอีกหนึ่งร้านครับ ร้านนี้ชื่อ ใบเมี่ยง เป็นร้านอาหารเวียดนามครับ บรรยากาศและการจัดร้านก็ดูสะอาด สบายตา ไม่แออัด น่านั่ง มีโต๊ะประมาณ 10 โต๊ะครับ พนักงานที่ร้านก็พูดเพราะ บริการได้รวดเร็วและให้คำแนะนำได้ดีครับ ราคาอาหารร้านนี้ก็ไม่แพงเลยครับ เฉลี่ย 60 บาทขึ้นไปครับ วันนี้มากัน 2 คนก็หมดกันไปคนละ 250 บาทครับ เส้นทางการมาร้านนี้ก็ถ้ามาจากแยกห้วยขวางตรงมาตามทางจนถึงแยกเหม่งจ๋ายก็ให้ข้ามแยกแล้วตรงต่อขึ้นมาเรื่อยๆ...ร้านจะอยู่ใกล้ๆกับธนาคารไทยพาณิชย์อยู่ทางด้านซ้ายมือติดริมถนนหาไม่ยากเลยครับ เมนูแรกที่อยากแนะนำคือ แหนมเนือง ร้านนี้แปลกดีครับ เอาลูกชิ้นไปย่าง หอมมากๆครับ กินกับผักสด เครื่องเคียง พริกสด กระเทียมและนิ้มจิ้มอร่อยมากครับ ส่วนข้าวเปียกของร้านนี้คล้ายๆกับก๋วยจั๊บญวณเลยครับ...มีเส้นเล็กและน้ำข้นๆมีหมูยอและหมูสดเป็นชิ้นรสชาติอร่อยกลมกล่อมดีครับ และเมนูสุดท้ายคือบัวลอยน้ำขิง...หอมกลิ่นน้ำขิงร้อนๆรสชาติก็หอมหวานอร่อยกินดีครับ หากใครผ่านมาแถวๆแยกเหม่งจ๋ายก็แวะมาลองชิมกันได้ที่ร้านนี้เลยนะครับ ^_^